CELEX: 32020R1274
Language: mt
Date: 2020-07-01 00:00:00
Title: Regolament Delegat tal-Kummissjoni (UE) 2020/1274 tal-1 ta’ Lulju 2020 li jiffissa tnaqqis b’rata fissa għad-dazju tal-importazzjoni għas-sorgu fi Spanja importat minn pajjiżi terzi

14.9.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 300/24
               
            
         REGOLAMENT DELEGAT TAL-KUMMISSJONI (UE) 2020/1274
         tal-1 ta’ Lulju 2020
         li jiffissa tnaqqis b’rata fissa għad-dazju tal-importazzjoni għas-sorgu fi Spanja importat minn pajjiżi terzi
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b’mod partikolari l-Artikolu 185 tiegħu,
         Billi:
         
                     (1)
                  
                  
                     Fil-kuntest tal-ftehimiet konklużi fiċ-Ċiklu tal-Urugwaj tan-negozjati kummerċjali multilaterali (2), l-Unjoni ntrabtet li tippermetti lil Spanja timporta kwantità ta’ 300 000 tunnellata sorgu fis-sena.
                  
               
                     (2)
                  
                  
                     Bejn l-1 ta’ Jannar 2020 u s-26 ta’ April 2020, ġew importati 43 069 tunnellata sorgu fi Spanja. Matul dak il-perjodu, id-dazju tal-importazzjoni għas-sorgu kien iffissat għal EUR 0 kull tunnellata, f’konformità mar-Regolament tal-Kummissjoni (UE) Nru 642/2010 (3). Mis-27 ta’ April 2020, u wara l-introduzzjoni ta’ dazju tal-importazzjoni ta’ aktar minn żero għas-sorgu f’konformità ma’ dak ir-Regolament, ġew importati 2 366 tunnellata sorgu fi Spanja.
                  
               
                     (3)
                  
                  
                     Biex jiġi żgurat li l-kwoti tal-importazzjoni jintużaw bis-sħiħ, l-Artikolu 6 tar-Regolament tal-Kummissjoni (KE) Nru 1296/2008 (4) jipprevedi li jista’ jiġi applikat tnaqqis għad-dazju tal-importazzjoni ffissat f’konformità mar-Regolament (UE) Nru 642/2010.
                  
               
                     (4)
                  
                  
                     Sabiex jiġi ffaċilitat il-fluss tal-importazzjoni tas-sorgu fi Spanja sa tmiem is-sena 2020, huwa meħtieġ li jiġi applikat tnaqqis b’rata fissa ta’ 100 % għad-dazju tal-importazzjoni ffissat f’konformità mar-Regolament (UE) Nru 642/2010 fir-rigward tal-kwantitajiet ta’ sorgu li jridu jiġu importati fi Spanja taħt il-kwota tariffarja miftuħa fl-1 ta’ Jannar 2020 f’konformità mar-Regolament (KE) Nru 1296/2008,
                  
               ADOTTAT DAN IR-REGOLAMENT:
         
            Artikolu 1
            Tnaqqis b’rata fissa tad-dazju tal-importazzjoni għas-sorgu, kif imsemmi fl-Artikolu 6 tar-Regolament (KE) Nru 1296/2008, huwa b’dan stabbilit għal 100 % tad-dazju tal-importazzjoni għas-sorgu ffissat f’konformità mar-Regolament (UE) Nru 642/2010. Dan it-tnaqqis għandu japplika għall-bilanċ disponibbli tal-kwantitajiet tas-sorgu li jrid jiġi importat fi Spanja taħt il-kwota tariffarja miftuħa fl-1 ta’ Jannar 2020 f’konformità mar-Regolament (KE) Nru 1296/2008.
         
         
            Artikolu 2
            Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu japplika sal-31 ta’ Diċembru 2020.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-1 ta’ Lulju 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 347, 20.12.2013, p. 671.
         
            (2)  Id-Deċiżjoni tal-Kunsill 94/800/KE tat-22 ta’ Diċembru 1994 dwar il-konklużjoni f’isem il-Komunità Ewropea, fejn għandhom x’jaqsmu affarijiet fil-kompetenza tagħha, fuq il-ftehim milħuq fil-Laqgħa ta’ negozjati multilaterali fl-Urugwaj (1986-1994) (ĠU L 336, 23.12.1994, p. 1).
         
            (3)  Ir-Regolament tal-Kummissjoni (UE) Nru 642/2010 tal- 20 ta’ Lulju 2010 dwar regoli ta’ applikazzjoni għar-Regolament tal-Kunsill (KE) Nru 1234/2007 dwar id-dazju ta’ importazzjoni fis-settur taċ-ċereali (ĠU L 187, 21.7.2010, p. 5).
         
            (4)  Ir-Regolament tal-Kummissjoni (KE) Nru 1296/2008 tat-18 ta’ Diċembru 2008 dwar regoli dettaljati għall-applikazzjoni ta’ kwoti ta’ tariffi għall-importazzjoni ta’ qamħirrum u sorgu fi Spanja u importazzjoni ta’ qamħirrum fil-Portugall (ĠU L 340, 19.12.2008, p. 57).